Notum sit omnibus hanc cartam videntibus, quod ego Willelmus, comes Cabilonensis, amore Dei et anime patris mei ac matris redemptione, dedi omne pedagium de rebus omnibus que spectant ad victus sive ad vestimenta fratrum Cluniacensium, per totam terram meam. Et ut hoc firmius in perpetuum permaneat, sigilli mei auctoritate ad testimonii munimentum corroboravi.